Exqrch/javanese-Komodo-pixelgpt huggingface dataset:
"Bunga Batu Penerbit Puisi Indonesia" ngandhut geguritanipun ingkang lair nalika wonten Banjarmasin, (Kalimantan Selatan), Asahan, Parapat (Sumatera Utara), Dili (Timor Leste), Kupang (Nusa Tenggara Timur), lan Denpasar (Bali)
Kawitanipun, piyambakipun cinaketan kaliyan jagat seni rupa
Nanging nalika sinau wonten SMA piyambakipun remen dhumateng drama
Kaanan punika awit saking srawung kaliyan W.S
Rendra nalika wonten ing Surakarta
Taun 1962, sesarengan Salim Said, Slamet Sukirnanto ngedegaken Teater Margoyudan
Piyambakipun ugi srawung kaliyan Mansyur Samin Cs saking kelompok HPSS (Himpunan Peminat Sastra Surakarta)
Sesrawungan kaliyan para panggurit punika salajengipun nuwuhaken karemenan dhumateng kasusastran
Sanèsipun, karemenan punika awit saking asring maos pakaryanipun Chairil Anwar, Amir Hamzah, lan Sanusi Pane
Lan mligi ngangsu kawruh dhumateng Hartoyo Andangjaya.
Dewan Kesenian Jakarta Dewan Kesenian Jakarta (DKJ) inggih punika salah satunggalipun organisasi mitra ingkang nyengkuyung kagiyatan pangembangan seni-budaya wonten ing tlatah Provinsi Daerah Khusus Ibukota Jakarta ingkang dipunyasa déning masarakat seniman
Organisasi punika dipunkukuhaken déning Gubernur DKI Jakarta, Ali Sadikin, ing tanggal 17 Juni 1969
Wiwitanipun, anggota pengurus Dewan Kesenian Jakarta dpuntetepaken déning Akademi Jakarta, inggih punika para budayawan lan winasis saking saindengipun Indonesia
Sapunika, sansaya dangu, pamilihan anggota Dewan Kesenian Jakarta dipuntindakaken kanthi binuka, miyos tim pamilihan ingkang dipunayahi déning sakpérang ahli lan pengamat seni, kajawi anggota Akademi Jakarta piyambak
Para calon dipunajengaken saking kalangan masarakat utawi kelompok seni
Kala mangsa kapengurusan Dewan Kesenian Jakarta inggih punika tigang taun
Sakpérangan ageng wragad kanggé ngecakaken kagiyatan DKJ saking Pemerintah Provinsi DKI Jakarta
Nanging DKJ ugi makarya sesarengan kaliyan lembaga-lembaga nirlaba, perusahaan ingkang nyengkuyung kagiyatan seni-budaya, lan ugi kaliyan dhéwan kesenian kabupatèn/kutha/provinsi sanèsipun
Présidhèn kaping sekawan Republik Indonesia, Abdurrachman Wahid, naté kadhapuk Katuwa Dewan Kesenian Jakarta
Dewan Kesenian Jakarta ngayahi jejibahan minangka mitranipun Pamaréntah Provinsi DKI Jakarta kanthi nyengkuyung sagung kagiyatan seni-budaya ugi ndhèrèk nemtokaken arah kebijakan pamaréntah babagan seni-budaya wonten tlatah Jakarta
Cacahipun anggota DKJ inggih punika selangkung tiyang, ngandhut para seniman, budayawan lan pamikir seni, ingkang dipunpantha wonten nem panitya: panitya filem, panitya seni musik, panitya sastra, panitya seni rupa, panitya seni jogèd, panitya komite seni teater
Kajawi punika, Dewan Kesenian Jakarta ugi ngawontenaken adicara adon-adon Sayembara Novèl Dewan Kesenian Jakarta.
The Heat (filem) The Heat inggih punika filem kumedhi saking Amérikah Sarékat ingkang dipundamel taun 2013
Filem punika diarahaken déning Paul Feig, dhedhasar sekénario anggitanipun Katie Dippold
Paraga ingkang dipundhapuk wonten filem punika antawisipun Sandra Bullock lan Melissa McCarthy minangka agèn mirunggan FBI Sarah Ashburn lan dhétèktif Boston Shannon Mullins, ingkang ngayahi jejibahan mbongkar kagiyatanipun para mafia
Wiwitanipun, filem punika badhé dipunbabar tanggal 5 April 2013, nanging Fox mindhahaken dhateng tanggal 28 Juni 2013
"The Heat" sampun dipunbabar kanthi wujud DVD lan Blu-ray Disc nalika 15 Oktober 2013
Agèn mirunggan FBI Sarah Ashburn (Sandra Bullock) punika juru sisik melik ingkang prigel dumunung wonten ing Kitha New York
Piyambakipun dipun-gethingi déning kanca agèn sabarakanipun amargi umuk lan solah bawanipun ingkang ngasoraken tiyang sanès
Wonten ing Boston, piyambakipun srawung kaliyan Shannon Mullins (Melissa McCarthy), satunggalipun pulisi ingkang prigel nanging asring ngendikan awon lan mboten manut dhumateng kantoripun, Dhepartemèn Kapulisèn Boston
Kawontenan punika ndadosaken Ashburn dipun-gethingi Mullins
Sanadyan sampun dipunpeksa déning mantrinipun, Hale (Demián Bichir), Ashburn suthik nyambut damel sesarengan Mullins
Ashburn lan Mullins ngetutaken Hank LeSoire (Adam Ray) ingkang gadhah Club Ekko lan kasil nglebetaken virus wonten tilpunipun saperlu mundhut katerangan babagan rajaning narkoba, Simon Larkin
Sasampunipun medal saking papan panggènan punika, Ashburn lan Mullins panggihan kaliyan agèn saking DEA, Craig (Dan Bakkedahl) lan Adam (Taran Killam), ingkang saweg nandangi prakawis lan ajrih manawi perkawisipun dipunrampungi Ashburn lan Mullins
Ashburn lan Mullins manggihi vidhio nalika wonten ing mobil agèn DEA ingkang nedahaken sedhèrèkipun Mullins, Jason (Michael Rapaport), wonten sesambunganipun kaliyan organisasi kagunganipun Larkin
Jason nembé kémawon medal saking pakunjaran lan dipundhelikaken déning Mullins supados boten damel gègèr
Ashburn maringi katerangan lan kapracayan dhumateng Mullins supados énggal tindak wonten griyanipun tiyang sepuhipun saperlu mundhut katerangan saking Jason babagan Larkin
Dumugi ing ngrika, tiyang sepuhipun Mullins (mliginipun ibunipun) lan sedhèrèkipun cacah tiga taksih gething dhumateng Mullins awit saking dipuncepengipun Jason
Boten dangu sasampunipun filem punika kababar, sutradara Feig mratélakaken bilih filem punika badhé dipunlajengaken
Wonten ing sasi Oktober 2013, Bullock ngendika bilih piyambakipun badhé dipundhapuk malih wonten filem candhakipun.
The Space Between Us (filem) The Space Between Us inggih punika filem fiksi ilmiah romantis saking Amérikah Sarékat ingkang dipundamel taun 2017
Filem punika dipunsutradarani Peter Chelsom, dhedhasar skénario anggitanipun Allan Loeb, dipunangkat saking cariyos anggitanipun Stewart Schill, Richard Barton Lewis lan Loeb
Para paraga ingkang kadhapuk wonten filem punika antawisipun Gary Oldman, Asa Butterfield, Britt Robertson, lan Carla Gugino, ingkang nyariyosaken bab laré nèm ingkang lair wonten planit Mars, lajeng wangsul dhumateng Bumi
Pamundhutan gambar utami filem punika dipun-cakaken tanggal 14 September 2015, ing Albuquerque, New Mexico
Wondéné pambabaranipun kalaksanan tanggal 3 Fèbruari 2017 déning STX Entertainment
Éwasemanten, filem punika mboten katampi kanthi saé déning sagung pamirsa lan juru kritik
Napa malih sasampunipun dipunbabar namung kasil ngempalaken arta $10.5 yuta, kangmangka ragatipun telas $30 yuta
Kacariyosaken bilih NASA ngintun para astronot dhumateng planit Mars, kalebet Sarah Elliot ingkang mboten kanyana jebulipun saweg ngandhut salebetipun padharanipun
Dumugi planit Mars, jabang bayi Gardner Elliot lair kanti slamet, nanging nyawanipun Sarah Elliot mboten saget kaslametaken
Piyambakipun séda mboten dangu sasampunipun Gardner lair
Salajengipun, Gardner dipunemban déning para asronot salaminipun nembelas taun
Ing kala mangsa punika, Garner saget sesambetan dhumateng Bumi miyos internèt, kalebet tepang kaliyan Tulsa, prawan ingkang taksih sekolah
Perkawis sanès ingkang dipunadhepi, Gardner ingkang lair wonten planit Mars dipunkuwatosaken mangkih mboten saget nglampahi gesang ing Bumi awit saking wontenipun gravitasi
Cariyos salajengipun, para astronot kalebet Gardner sami wangsul kanthi slamet wonten Bumi
Lan Gardner kasil manggihi Tulsa ing pawiyatanipun
Wiwitanipun Tulsa mboten pitados kaliyan katranganipun Garnder bilih piyambkipun punika lair ing Mars
Nanging dangu-dangu pitados, kepara malah mbiyantu madosi griya ingkang sami wonten foto
Nanging prakawis kasehatan Gardner ndadosaken kuwatos Nathaniel Sheperd, pimpinan para astronot
Sasampunipun endha saking Nathaniel lan Kendra, Gardner lan Tulsa kasil nemokaken griyanipun Sarah Elliot, lan ing mriku pinanggih pamanipun
Awit saking mboten kiyat nampèni kaanan ingkang awrat, Gardner nyobi pejah kanthi nyemplung sagara, nanging saget katulung déning Nathaniel ingkang ngakèni bilih piyambakipun punika ramanipun
Ing pungkasan, Nathaniel mbekta Gardner dhumateng planit Mars
Pepisahan kaliyan Tulsa tuhu adamel netes luhing kekalihipun
Filem katutup kanthi adègan Gardner kaliyan Nathaniel wonten planit Mars
Ing wulan Agustus 2015, STX Entertainment ngedalaken jadwal pambabaran filem ing surya 29 Juli 2016
Salajengipun wanci pambabaran dipun-gantos déning pambabaran filem damelanipun STX ingkang sanès, jejudhul "Bad Moms", lan dipunlih 19 Agustus 2016
Nanging filem "Kubo and the Two Strings", 'Ben-Hur", lan 'War Dogs" ugi mundhut wanci punika, 19 Agustus 2016 lan STX Entertainment pungkasanipun ngalih wanci pambabaran wonten 21 Désèmber 2016, sinambi ngampungaken pérangan ingkang dèrèng tumata
Filem punika lajeng dipunlih wanci pambabaranipun ing 16 Désèmber 2016, lan pungkasanipun STX Entertainment pikantuk tanggal pambabaran wonten 3 Fèbruari 2017.
"The Space Between Us" ngempalaken arta $7.9 yuta saking pambabaran wonten Amérikah Sarékat lan Kanada, lan $2.6 yuta saking papan panggènan sanès, dados gunggung ngempalaken arta $10.5 yuta, kangmangka ragatipun sampun medal $30 yuta.
Karèt kebo Karèt kebo ("Ficus elastica") ya iku spésiès tetuwuhan saka génus ficus
Tuwuhan iki asalé saka India sisih lor-wétan, Népal, Bhutan, Burma, Cina, Malaysia, lan Indonésia
Tuwuhan iki uga banjur wus kasebar ing Sèilon lan Praja Florida, Amérikah Sarékat
Karèt kebo kalebu golonganing tuwuhan waringin kang dhuwuré bisa nganti 30-40 mèter, malah kepara nganti 60 mèter
Déné watangé bisa nganti 2 mèter
Kango nyengkuyung ukuran kang gedhé mau, kaya déné lumrahé golongané waringin karèt kebo uga duwé oyot gantung
Godhongé kawangun lonjong gumilap warna ijo semu abang, dawané 10–35 cm lan ambané 5–15 cm
Tuwuhan kang isih enom duwé godhong kang luwih amba tinimbang kang wis tuwa
Saliyané kanthi wiji kang tuwuh, karèt kebo uga bisa ditandur kanthi cara stèk
Kayadéné lumrahé tuwuhan waringin, kembang karèt kebo mbutuhaké pitulungan tawon kanggo penyerbukan
Anané tawon kang wus dadi pasangan tuwuhan iki ndadèkaké kembang karèt kebo ora prelu manèh warna kang apik lan ganda kang wangi kanggo ngundang kéwan gremetan liyané
Wohé karèt kebo wujudé lonjong ijo semu kuning udakara 1 cm
Karèt kebo lumrahé sengaja ditandur kanggo pethètan utawa kanggo éyup-éyup
Kanthi sipat kang rikat anggoné tuwuh, tuwuhan iki bisa kapilih kanggo nanduri papan kang panas
Ing Cherrapunji, Meghayala, India sisih lor-wétan, ana sawenèh masarakat kang sengaja mbudidaya karèt kebo kapurih bisa dadi wod ing kali
Wit karèt kebo ditandur ing pinggir kali lan sebrangé, banjur nalika wis tuwuh oyot gantungé kasambung lan katata dadi wod
Nalikané oyot tambah gedhé, bisa kuwat kanggo diliwati manungsa
Déné ing Indonésia, uga tinemu ing Kacamatan Leuwi Damar, Kabupatèn Lebak
Karèt kebo bisa kanggo tamba manéka lelara, kaya ta lara kulit, maag, rématik, nglancaraké getih, lan nyuda rasa lara
Ing godhongé kakandhut senyawa saponin, flavonoid, lan polifenol
Karèt kebo uga duwé kasiyat kanggo tamba stroke
Déné tata carané kanggo jejamu, godhong karèt kebo digodhog nganti suda banyuné, banjur diombé.
Rempelas Rempelas, utawa karan 'amplas', 'ambril' ya iku kertas kaku kang duwé matrial abrasiv ing lumahé
Pigunané kanggo ngalusaké siji barang (umpamané nalika gawé mèbel utawa ukiran, utawa nyingkiraké siji lapisan umpamané cèt lawas
Kayadéné wungkal, ukuran rempelas migunakaké istilah grit, ya iku angka kang nuduhaké alus-kasaré rempelas
Grit kang luwih akèh nuduhaké rempelas iku luwih alus
Sepisanan rempelas kang kacathet nalika abad pisanan migunakaké thothok kerang, wewijèn lan pasir kang ditemplèkaké ing kertas ngango lém
Uga ana kang nganggo kulit iwak hiu
Malah, masarakat ing Kepulauan Komoro, migunakae kulit "fosil urip" Coelacanth, kanggo rempelas
Mula-mula rempelas modhèren nggunakaké remukan beling kang diprodhuksi taun 1833 déning John Oakey ing London, kang duwé pabrik bisa ngasilaké rempelas kanthi massal
Remukan beling bisa nggerus kanthi apik, déné pasir kurang apik.Ing taun 1921, 3M kasil nyipta rempelas saka bahan silikon karbida lan lem kang tahan banyu kang bisa digunakaké ing kaanan teles lan garing
Rempelas kang tahan banyu iki ndadékaké rempelas iki bisa digunakaké ing banyu
Pigunané kang pisanan ya iku ing garapan cèt ana pabrik otomotif.
Subronto Kusumo Atmodjo Subronto Kusumo Atmodjo ingkang misuwur kanthi asma Subronto K
Atmodjo (#ALIH) inggih punika salah satunggalipun seniman saking Indonésia
Namanipun misuwur minangka komponis, pemimpin koor, lan pangripta lagu ing mangsa perjuangan Republik Indonesia
Pakaryanipun antawisipun "Kantata Bintang Betlehem"
Wonten kiprahipun ing jagat seni musik, Subronto K
Atmodjo sampun ngripta kalih dasa lagu kanthi iringan piano, gangsal welas lagu koor, selangkung lagu gréja, 3 lagu kantata lan oratoria, satunggal iringan kanggé beksan sendratari, puluhan aransemèn musik, kalebet pakaryan lagu awujud mars
Subronto lair ing Désa Margotuhu, Kacamatan Tayu, Kabupatèn Pati, Hindia Belanda, 12 Oktober 1929 lan séda ing Bekasi, Jawa Barat, surya 12 November 1982
Piyambakipun naté dipunkunjara minangka tahanan pulitik ingkang dipunlebetaken wonten Pulau Buru jalaran dipunanggep ndhèrèk Gerakan 30.S/PKI kanthi ngripta lagu "Nasakom Bersatu"
Komponis ingkang lembah manah lan teguh punika pungkasané pasrah dhumateng Kang Maha Kuwaos, séda wonten griyanipun, ing tlatah Pondok Gede, Bekasi, dinten Jumat surya 12 November 1982, awit saking ketaman gerah paru-paru
Ing mangsa rejanipun, lagu anggitanipun Subronto Kusumo Atmodjo sesirah "Nasakom Bersatu" tansah dipunpirengaken lumantar stasiyun Radio Republik Indonesia
Dasawarsa 1950-an Subronto kalebet salah satunggalipun komponis ingkang tuhu prigel
"Suburlah Tanah Airku", pakaryanipun rikala samanten, dipunanggep déning para juru kritik lan musikus minangka pakaryan ingkang saé lan awèt nglangkungi jaman
Sadèrèngipun séda, satunggalipun kelompok koor nampilaken lelagon punika wonten Televisi Republik Indonesia stasiyun Jakarta kanthi katrangan bilih ing dasawarsa 1950-an namanipun kawentar minangka pangripta lagu, pemimpin kelompok koor, lan komponis
Kajawi nggulawenthah Koor Suara Merdeka, Subronto Kusumo Atmodjo ugi nggulawenthah Koor Suara Gembira ingkang asring nggelar pakaryanipun wonten RRI rikala samanten
Ing taun 1962 piyambakipun dhumateng Jerman Wétan saperlu ngangsu kawruh, sinau babagan kor lan pranata lagu ing Sekolah Musik Hanns Eisler
Nanging sawangsulipun wonten Indonésia, sasampunipun lulus kanthi sebatan "cum laude", 1968, Subronto dumadakan dipunkunjara, dados tahanan pulitik amargi kacathet minangka anggota Lekra (Lembaga Kebudayaan Rakyat) ingkang indhukipun wonten Partai Kuminis Indonesia
Kalih taun salajengipun, 1970, Subronto Kusumo Atmodjo dipunkintun wonten Inrehab, Pulau Buru
Wonten ing mriku, piyambakipun ngadegaken kelompok musik Wai Apu Nada lan nampilaken lelagon "Kudaku Lari", "Come Back to Sorrento" lan "La Paloma"
Ing wulan Désèmber 1977, Subronto saweg saget wangsul dhateng Jakarta
Nanging sumangatipun minangka seniman mboten naté kendho
Awit saking sesrawungan kaliyan Alfred Simanjuntak, Direktur Utama PT
BPK Gunung Mulia, Subronto pikantuk kapracayan dados redhaktur musik wonten ing mriku.
Surat Kecil untuk Tuhan (2017) Surat Kecil Untuk Tuhan (Serat Alit kanggé Gusti) inggih punika filem sandiwara saking Indonesia ingkang dipundamel déning Falcon Pictures taun 2017, dipunangkat saking novèl kanthi judhul ingkang sami
Filem punika dipunsutradarani Fajar Bustomi, dhedhasar skénario anggitanipun Upi Avianto
Para paraga filem punika antawisipun Bunga Citra Lestari, Joe Taslim, Lukman Sardi, Aura Kasih, Ben Joshua, Maudy Koesnaedi, Chew Kin Wah, Susan Bachtiar, lan Jeroen Lezer
Sadèrèngipun, ing taun 2011, filem kanthi judhul ingkang sami kasil panèn kasuksèsan wonten ing box office filem Indonesia
Sapunika "Surat Kecil Untuk Tuhan" dipunsuguhaken malih kanthi cariyos ingkang bèntèn, ngandhut prakawis kamanungsan ingkang wekdal-wekdal kepengker dumados ing Indonesia
Skénario filem "Surat Kecil Untuk Tuhan" kaserat déning Upi, ingkang naté ngarahaken filem "My Stupid Boss"
Juru damel saking Falcon Pictures, Frederica, ngakèni bilih piyambakipun ngadhepi tantangan nalika nggarap filem "Surat Kecil Untuk Tuhan"
Amargi taun 2016 kepengker, tigang filem kumedhi damelanipun Falcon Pictures (Comic 8, My Stupid Boss, dan ) ugi panèn pangalembana saking sagung pamirsa lan ngasilaken
”Tumrap kawula, filem "Surat Kecil Untuk Tuhan" punika filem ageng, kathah pitedah ingkang dipunlebetaken
Pramila para punggawa Falcon Pictures badhé ngecakaken ingkang saé amrih kasilipun filem punika,” ngendikanipun
Fajar Bustomi, ingkang dipunpracaya minangka sutradara filem punika rumaos tuhu nges, ”Kawula rumaos, niki filem ingkang saé ingkang naté kawula arahaken
Saèstu kathah pambiyantu ingkang dipuncawisaken déning para punggawa prodhuksi, ingkang kawula kajengaken
Panyengkuyung saking Falcon Pictures ugi saèstu ageng,” Pratélanipn
Bunga Citra Lestari ingkang naté maragani minangka Kerani wonten filem "My Stupid Boss", ngakèni remèn saget ndhèrèk kadhapuk wonten filem "Surat Kecil Untuk Tuhan"
”Cariyosipun tuhu adamel trenyuh wekdal wiwitan kawula maos skénarionipun,” ngendikanipun
Cariyos ngenes babagan pagesangan kangmas-adhi yatim-piatu, Anton lan Angel
Kekalihipun mboten saget éwah saking satunggalipun gerombolan ingkang badhé ngginakaken laré-laré alit glandhangan dados tiyang ngemis
Kekalihipun mboten naté sumerep sesawanganipun mangsa alit
Saéngga satunggalipun dinten Angel nandang kacilakan wonten ing margi
Nalika Angel èmut, piyambakipun sampun dipuntilar piyambakan wonten griya sakit
Lan awit saking punika Angel sampun mboten sesarengan kaliyan Anton
Piyambakipun mboten mangertos, wonten pundi dunungipun Anton, kangmasipun
Gangsal welas taun, ing Sydney, Australia
Awit saking sih lan katrésnan kulawarga angkatipun, Angel (Bunga Citra Lestari) sansaya ageng dados prawan ayu lan pinter
Piyambakipun kasil nyembadani gegayuhanipun minangka satunggalipun pengacara
Wonten ing mriku, Angel pinanggih kaliyan Martin (Joe Taslim) dokter nèm saking Indonesia ingkang becik penggalihé lan adamel kesengsem
Pagesanganipun sapunika sampun tentrem rahayu
Éwasemanten Angel tetep kemawon tansah kèmutan mangsa kepengker.
Piyambakipun mboten saget mandhek anggènipun mikiraken Anton
Tekadipun namung satunggal, sawatawis badhé bebrayan kaliyan Martin, Angel kedah saged manggihi Anton wonten Jakarta.
Panji (radèn) Panji (sadurungé diéja Pandji) kuwi radèn kang nglegéndha ana ing Jawa Wétan, Indhonésia
Lakoné dadi dhasaré siklus carita-carita Jawa lan, bareng karo Ramayana lan Mahabharata, dadi dhasaré manéka kakawin lan aliran wayang kang kawentar ing Jawa Wétan aran "wayang gedog" ("gedog" tegesé "topèng")
Carita-carita Panji njiwani jogèd tradhisional Indhonésia, mligi jogèd topèng Cirebon karo Malang
Carita-carita Panji wis sumebar metu Jawa Wétan, dadi sumberé sastra lan drama ngambah Malaya, tlatah kang dumadi saka nagara Indhonésia, Malésia, Tanah Thai, lan Kamboja saiki.
Resèp Asli KFC Resèp Asli KFC ya iku campuran adon-adon sing wadi sing dianggo KFC, jejaring griya dhahar saji rikat, nedya nggawé ayam gorèng
Kala pungkasané taun 1930-an, pom bènsin ana ing Corbin, Kentucky duwèké Harland Sanders kondhang lantaran ayam gorèng gawéané
Jalaran iku pom bènsiné banjur dibongkar nuli ganti diyasa griya dhahar
Nalika mernahaké resèpé sing wadi sing isiné 11 bumbu, Sanders weruh manawa nggorèng ayam sarana wajan iku kesuwèn, bisa ngentèkaké 30 menit saben pesenan
Éwadéné, nggorèng kanthi ngelemaké ayam ing lenga sarana kranjang kawat butuh wektu saparoné, nanging ngasilaké gorèngan sing ora rata tur garing
Kala taun 1939, dhèwèké nuli weruh yèn nganggo panci prèsto bisa ngasilaké ayam sing empuk tur énak, déné suwéné nggorèng mung wolung tekan sangang menit
Kala Juli 1940, Sanders ngrampungaké resèpé sing banjur kawentar ingaran Resèp Asli iku
Sawisé Sanders nglekasi waralaba ayam gorèngé kala taun 1950-an kanthi jeneng Kentucky Fried Chicken (Ayam Gorèng Kentucky), maskapéné milih ngirimaké bumbuné sing wadi iku menyang rèstoran-rèstorané amrih kajagané resèpé
Dhèwèké ngendikan manawa ana uyah lan mrica sing dianggo ing resèpé lan kandha yèn adon-adoné "ana ing saben raké wong-wong"
Sanders kawitané kondhang amarga nganggo lenga sayur nedya nggorèng ayam
Nalika taun 1993, awit alesan ékonomi, akèh warung KFC malih nganggo camborané lenga klentik lan lenga kedhelé
Ana ing Jepang, lenga sing dianggo wiyahé lenga wiji kapas lan lenga jagung sing luwih larang amarga KFC Jepang pitaya cara mangkono amrih kajagané kwalitèté rasané.
Dhialèk kutha Dhialèk kutha iku dhialèk sing dicaturaké déning wong-wong ing kutha
Babagan iki awèh kawigatèn tumrap ing kalungguhan sosiologis sawijining kutha amarga akèh dhialèk kutha duwé ciri sing mbédani ditandhing dhialèk kutha liyané
Kutha asring sinebut papan sing duwé prèstise (prabawa) luwih tinimbang laladan désa sakiwa-tengené
Ing petha dhialèk, kerep kapetha fénoménah basa sing mligi sumebar sajeroning laladan kutha
Munculé warga kutha dalah basané mratandhani yèn wong-wong désa wiwit urip ing kutha
Conto sing cetha ya iku kadadéan "mekaré basa Köln", fénoménah basa sing dumadi dhèk pungkasané Abad Tengahan saka Köln menyang Limburg.
Gunawan Maryanto Gunawan Maryanto (#ALIH) inggih punika salah satunggalipun sastrawan saking Ngayojakarta, Indonesia
Kajawi nyerat, piyambakipun ugi dados juru kritik sastra, sutradara sandhiwara lan juru paraga filem
Gunawan Maryanto punika pangemunah Teater Garasi lan asring ngawontenaken Festival Pamaosan Drama kaliyan Joned Suryatmoko saben taun, ing sapérang kutha
Pakaryanipun awujud geguritan, prosa, lan kritik sastra dipunmot wonten sawenèh ariwarta lan kalawarta ing Indonésia
Gunawan Maryanto sampun nggelar pakaryanipun wonten ing kutha-kutha, kalebet manca nagari, naté nampi hibah seni saking Yayasan Kelola, lan nampi kathah bebungah
Taun 2017, Gunawan Maryanto ditetepaken panampi bebungah minangka Paraga Priya Paling Saé wonten adon-adon Usmar Ismail Award miyos filem asesirah "Istirahatlah Kata-tembung" kanthi maragani Widji Thukul
Gunawan Maryanto lair ing Ngayojakarta, surya 10 wulan April taun 1976
Piyambakipun punika salah satunggalipun seniman sarwa saget
Kajawi nyerat skénario sandhiwara, dados sutradara sandhiwara, piyambakipun ugi ngasilaken karya sastra antawisipun geguritan, carita cekak, lan kritik sastra ingkang dipunmot wonten sawenèh ariwarta lan kalawarta antawisipun "Koran Tempo, Media Indonesia, Kompas, Jawa Pos, Suara Merdeka, Kedaulatan Rakyat, Bernas, BlockNotProse, BlockNotPoetry, On/Off, Jurnal Kolong Budaya, Jurnal Puisi, Jurnal Prosa, Jurnal Cerpen, Jurnal Kalam" lan "LeBur Theater Quarterly"
Sesarengan kaliyan Teater Garasi, Gunawan Maryanto nampi hibah seni saking Yayasan Kelola kanggé proyèk kesenian ingkang naté kalampahaken
Kaprigelanipun ing jagat sastra lan sandhiwara, ndadosaken piyambakipun asring dipunulemi minangka pawicara wonten seminar, pirembagan sastra, gladhèn lan yuri adon-adon
Taun 2004, lumantar geguritanipun, "Kupanggil Kau Batu", Gunawan Maryanto pikantuk bebungah saking Sih Award
Salajengipun, piyambakipun ugi nampi bebungah Anugerah Budaya saking Departemen Kabudayan lan Pariwisata kanggé Media Cetak lan Elektronik kategori Geguritan, taun 2007 kanthi pakaryanipun, "Jineman Uler Kambang"
Namanipun ugi mlebet wonten Cerpen Indonesia Terbaik dan Puisi Indonesia Terbaik Anugerah Sastra Pena Kencana lumantar carita cekak lan geguritanipun, ingkang katampi taun 2008 lan 2009
Kalih taun salajengipun, 2010, Gunawan Maryanto, kanthi buku kempalan geguritanipun sesirahan "Sejumlah Perkutut buat Bapak" nglantaraken nampi bebungah saking Khatulistiwa Literary Award
Sesarengan Teater Garasi, piyambakipun nampi hibah seni saking Yayasan Kelola kanggé sapérang proyek kesenian ingkang sampun kalampahaken
Lan ing taun 2017, Usmar Ismail Award netepaken namanipun Gunawan Maryanto minangka Paraga Priya Paling Saé, miyos filem ingkang dipunparagani, jejudhul "Istirahatlah Kata-tembung", maragani Widji Thukul nalika asring dados buro pamaréntah jalaran dipunanggep nerak angger-angger.
Yusi Avianto Pareanom Yusi Avianto Pareanom (#ALIH) inggih punika salah satunggalipun sastrawan saking Indonesia
Namanipun misuwur ing jagat kasusastran Indonesia lumantar pakaryanipun awujud novèl lan carita cekak ingkang sampun dipunmot wonten sawenèh ariwarta lan kalawarta
Awit saking kaprigelanipun, Yusi Avianto naté nampi bebungah saking Kusala Sastra Khatulistiwa taun 2016 ing kategori Prosa, miyos pakaryanipun, "Raden Mandasia Si Pencuri Daging Sapi"
Tahun ingkang sami, KSK ugi maringi bebungah dhumateng F